महन्त बिथाङा बुङो दि, “कामरुप (मेट्र’)नि गासैबो थागिबिफोरनिसिम खावलायो दि, बयबो जाहाथे सामलायनायाव थायो। कामरुप मेट्र’आव जिल्ला प्रसासन, सावस्रि प्रसासन, सरासनस्रा सुबुंनि मददआव कभिड गाग्लोबजाग्रानि अनजिमाया खमायदोंमोन नाथाय दा बेनि उल्था महर नुनो मोननाय जादों। खावलायनाय जायोदि, बयबो जाहाथे गावखौनो सामलायनानै लाखियो। कामरुप मेट्र’खौ जाहाथे गोख्रों नेम-खान्थिनि गेजेराव लाबोनो गोनां खालामना होआ बेनि थाखाय बयबो नाजानांगौ। नङाब्ला, गोबां जेंनानि मोगा-मोगि जानो गोनां जागोन।